**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2019. június 19-i ülésére)

## TÁRGY: A KISKŐRÖS, 2725/3 ÉS A 0559 HRSZ ALATTI INGATLANOK RÉSZLEGES HASZONBÉRLETBE ADÁSA GMOSER ISTVÁN RÉSZÉRE

Gmoser István 6200 Kiskőrös, Siványdűlő tanya 95. szám alatti lakos kérelmet nyújtott be, Kiskőrös Város Önkormányzata tulajdonában álló Kiskőrös 2725/3 hrsz-on nyilvántartott 5.4688 m2 alapterületű, beépítetlen terület, árok művelési ágban lévő ingatlan területéből 2.5000 m2 területrész és a 0559 hrsz-ú, 3.3609 m2 alapterületű, kivett vásártér rendeltetésű ingatlan területéből 7000 m2 területrész mezőgazdasági célú hasznosításra.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.

A mező- és erdőgazdasági földek forgalmáról szóló 2013. évi CXXII. törvény 38. § (1) bekezdése értelmében a föld tulajdonosa a föld használatát haszonbérbeadás útján hasznosíthatja. A hivatkozott jogszabály 49. § (1) bekezdés alapján a haszonbérleti szerződést hirdetményi úton közölni kell az elő haszonbérletre jogosultakkal.

Kiskőrös Város Önkormányzata tulajdonában álló földterületek haszonbérbeadás útján történő hasznosítása az Önkormányzat részére bevételt biztosít, továbbá az érintett földterület kezelése, tisztán tartása részbeni tehermentesítést jelent az önkormányzati feladat ellátása alól.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. június 11.**

 **Domonyi László sk.**

 **polgármester**

### HATÁROZAT-TERVEZET

Kiskőrös Város Képviselő-testülete

1. egyetért azzal, hogy az önkormányzati tulajdonú, Kiskőrös 2725/3 hrsz-on nyilvántartott 5.4688 m2 alapterületű, beépítetlen terület, árok művelési ágban lévő ingatlan területéből 2.5000 m2 területrészt és a 0559 hrsz-ú, 3.3609 m2 alapterületű, kivett vásártér rendeltetésű ingatlan területéből 7000 m2 területrészt haszonbérlet útján hasznosítsa,
2. a haszonbérleti szerződés hirdetményi úton történő közzétételi eljárásának eredményessége esetén, felhatalmazza a polgármestert a határozat-tervezet mellékletét képező haszonbérleti szerződés megkötésére, ingatlan-nyilvántartási eljárás lefolytatására, kapcsolódó jognyilatkozatok megtételére.

**Felelős:** polgármester

**Határidő:** értelemszerűen